CELEX: C2007/183/41
Language: da
Date: 2007-08-04 00:00:00
Title: Sag C-266/07: Sag anlagt den 5. juni 2007 — Kommissionen for De Europæiske Fællesskaber mod Den Portugisiske Republik

4.8.2007   
            
            
               DA
            
            
               Den Europæiske Unions Tidende
            
            
               C 183/24
            
         Sag anlagt den 5. juni 2007 — Kommissionen for De Europæiske Fællesskaber mod Den Portugisiske Republik
   (Sag C-266/07)
   (2007/C 183/41)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved A. Caeiros og J.-B. Laignelot, som befuldmægtigede)
   
      Sagsøgt: Den Portugisiske Republik
   Sagsøgerens påstande
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 4 i direktiv 2000/76/EF af 4. december 2000 om forbrænding af affald (1) og, subsidiært, i henhold til artikel 9 i direktiv 2006/12/EF af 5. april 2006 om affald (2), idet den har tilladt forbrænding af klinisk affald i forbrændingsanlæg uden gyldig driftsgodkendelse.
            
         
               —
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Ifølge artikel 3 i ovennævnte direktiv 2000/76/EF, sammenholdt med samme direktivs artikel 20, stk. 2, er forbrændingsanlægget i Parque da Saúde i Lissabon et nyt forbrændingsanlæg med henblik på anvendelsen af nævnte direktiv 2000/76/EF, hvorfor direktivet finder anvendelse herpå. Forbrændingsanlægget måtte først benyttes, efter at der var opnået en godkendelse, der opfyldte betingelserne i direktivets artikel 4. De portugisiske myndigheder tilsidesatte denne forpligtelse.
   Under alle omstændigheder, selv hvis det pågældende forbrændingsanlæg, quod non, måtte anses for et »bestående forbrændingsanlæg« med henblik på anvendelsen af direktiv 2000/76/EF, og dette direktiv derfor ikke fandt anvendelse på forbrændingsanlægget, ville driften af forbrændingsanlægget forudsætte, at der var opnået en godkendelse som omhandlet i artikel 9 i direktiv 2006/12/EF.
   
      (1)  EFT L 332, s. 91.
   
      (2)  EUT L 114, s. 9.